‘পরীক্ষা কি কোনও পিকনিক নাকি?’ সিদ্ধান্তে অনড় কলকাতা বিশ্ববিদ্যালয়

কলকাতা: আগামী ২৮ অগাস্ট তৃণমূলের ছাত্র পরিষদ দিবস (TMCP)। প্রতিবছরের মত চলতি বছরও মেয়ো রোডে মুখ্যমন্ত্রী মমতা বন্দ্যোপাধ্যায় (Mamata Banerjee) ও অভিষেক বন্দ্যোপাধ্যায় (Abhishek Banerjee) যোগ দেন ছাত্র সংগঠনের কেন্দ্রীয় কর্মসূচীতে। কিন্তু এবছর আবার সেদিনই নর্ধারিত হয়েছে কলকাতা বিশ্ববিদ্যালয়ের (Calcutta University) চতুর্থ সেমিস্টারের (4th semester) পরীক্ষা। সেই পরীক্ষা পিছোনোর দাবিতে ফের চাপের মুখে কলকাতা বিশ্ববিদ্যালয়ের (Calcutta University) অন্তর্বর্তী উপাচার্য শান্তা দত্ত দে (Santa Dutta Dey)।

এরইমধ্যে সোমবার বিভিন্ন কলেজ থেকে চিঠি পাঠান উপাচার্যকে। তাঁদের দাবি, ছাত্রছাত্রী, নন-টিচিং স্টাফ, এমনকী কিছু সংগঠনও নাকি পরীক্ষায় অংশ নিতে রাজি নন। তাঁদের বক্তব্য, ২৮ অগাস্ট পরীক্ষার দিন নির্ধারণ হলে শিক্ষার্থীদের একাংশ সমস্যায় পড়বেন। কিন্তু সেই আর্জিকে কোনও গুরুত্বই দেননি কলকাতা বিশ্ববিদ্যালয়ের উপাচার্য। তিনি স্পষ্ট বলেন, “পরীক্ষা কি কোনও পিকনিক নাকি? বিশ্ববিদ্যালয় তার অ্যাকাডেমিক ক্যালেন্ডার অনুযায়ী পরীক্ষার দিন ঘোষণা করে। পরীক্ষায় বসা পড়ুয়ার দায়িত্ব, অধ্যক্ষ যদি চিঠি ফরওয়ার্ড করে দেন, তবে শিক্ষায় ডিসিপ্লিন বলে কিছু থাকবে না।”

আরও পড়ুন: আরজি করের জুনিয়র ডাক্তারকে তলব হেয়ার স্ট্রিট থানার

এরআগেও ২৮ অগাস্ট পরীক্ষার দিন ঘোষণা নিয়ে রাজ্য রাজনীতিতে একাধিক অভিযোগ সামনে আসে। তবে পরীক্ষার দিন বদল সমভ্ব নয়, একথা স্পষ্ট জানিয়ে দিন বিশ্ববিদ্যালয়ের উপাচার্য। কলেজের তরফে ফের চিঠি পেয়ে একথা আরও একবার মনে করালেন অন্তর্বর্তী উপাচার্য শান্তা দত্ত দে।